
RAPORT  COMUN

asupra proiectului de Lege pentru aprobarea Ordonanţei de urgenţã a Guvernului nr. 14/2007 pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap
1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru sănătate şi familie au fost sesizate, prin adresa nr. PLx 388 din 14 mai 2007, cu dezbaterea pe fond a proiectului de Lege  pentru aprobarea Ordonanţei de urgenţă a Guvernului nr.14/2007 pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisiile au avut în vedere: 

· avizul favorabil al Consiliului Legislativ (nr.320/09.03.2007)

· avizul favorabil al Comisiei juridice, de disciplină şi imunităţi (nr.31/620/28.05.2007)

· avizul favorabil al Comisiei pentru administraţie publică, amenajarea teritoriului şi echilibru ecologic (nr26/1668/05.06.2007)

· avizul favorabil al Comisiei pentru egalitatea de şanse pentru femei şi bărbaţi (nr.37/221/05.06.2007).
Proiectul de lege are ca obiect de reglementare modificarea şi completarea Legii nr.448/2006 privind protecţia şi promovarea drepturilor persoanelor cu handicap, în vederea creării cadrului legal pentru ca aceste persoane să beneficieze de gratuitate la asistenţa medicală, medicamente şi dispozitive medicale, de concediile şi indemnizaţiile de asigurări sociale de sănătate, precum şi de drepturile privind susţinerea familiei în vederea creşterii copilului, în concordanţă cu legislaţia în materie.
Comisiile propun Plenului Camerei Deputaţilor aprobarea proiectului de lege ţinând cont de importanţa deosebită a categoriei de persoane ale căror drepturi sunt reglementate, precum şi de faptul că neadoptarea de măsuri imediate ar conduce la afectarea intereselor persoanelor cu handicap, elemente care vizează interesul public şi constituie situaţii de urgenţă. 

2. Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat:

· Domnul Silviu Didilescu – Secretar de Stat, Autoritatea Naţională pentru Persoanele cu Handicap;

· Doamna Anna Maria Neagoe – Secretar general, Autoritatea Naţională pentru Persoanele cu Handicap;

· Doamna Anca Ilie – şef serviciu juridic, Autoritatea Naţională pentru Persoanele cu Handicap;

· Doamna Denisa Pătraşcu – Secretar de Stat, Ministerul Muncii, Familiei şi Egalităţii de Şanse; 

· Doamna Mihaela Grecu – director, Ministerul Muncii, Familiei şi Egalităţii de Şanse;

· Domnul Dumitru Călinoiu – director, Ministerul Muncii, Familiei şi Egalităţii de Şanse;

· Doamna Cecilia Sebe – consilier, Ministerul Muncii, Familiei şi Egalităţii de Şanse.
4. În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţe separate. La şedinţa Comisiei pentru muncă şi protecţie socială din data de 27 iunie 2007 au fost prezenţi 17 deputaţi din totalul de 18 membri, iar la şedinţa Comisiei pentru sănătate şi familie din data de 21 mai 2007 au fost prezenţi 15 deputaţi din totalul de 16 membri ai acesteia.

Raportul comisiilor a fost adoptat cu unanimitate de voturi.
5. Proiectul de lege a fost adoptat de Senat în şedinţa din 9 mai 2007.

6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.


În urma finalizării dezbaterilor, Comisiile propun admiterea cu amendamente a proiectului de lege, după cum urmează:

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege privind aprobarea Ordonanţei de urgenţă a Guvernului nr.14/2007 pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap


	Nemodificat
	

	2
	__
	Articol unic. – Se aprobă Ordonanţa de urgenţă a Guvernului nr.14 din 7 martie 2007 pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap, publicată în Monitorul Oficial al României, Partea I, nr.187 din 19 martie 2007.

	Articol unic. – Se aprobă Ordonanţa de urgenţă a Guvernului nr.14 din 7 martie 2007 pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap, publicată în Monitorul Oficial al României, Partea I, nr.187 din 19 martie 2007, cu următoarele modificări şi completări:


	Pentru respectarea normelor de tehnică legislativă, ca urmare a modificărilor  şi completărilor propuse în prezentul raport.


	3
	Titlul ordonanţei de urgenţă

Ordonanţă de urgenţă pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap


	__
	Nemodificat 
	

	4
	Art.I. - Legea nr. 448/2006 privind protecţia şi promovarea drepturilor persoanelor cu handicap, publicată în Monitorul Oficial al României, Partea I, nr. 1.006 din 18 decembrie 2006, se modifică şi se completează după cum urmează:


	__
	Nemodificat 
	

	5
	1. Articolul 10 va avea următorul cuprins:

"Art.10. - Persoanele cu handicap beneficiază de asistenţă medicală gratuită, inclusiv de medicamente gratuite, atât pentru tratamentul ambulatoriu, cât şi pe timpul spitalizării, în cadrul sistemului de asigurări sociale de sănătate, în condiţiile stabilite prin contractul-cadru."


	__

	Nemodificat 
	

	6
	2. La articolul 11 alineatul (1), litera a) va avea următorul cuprins:

"a) dispozitive medicale gratuite în ambulatoriu, conform listei şi în condiţiile prevăzute în Contractul-cadru privind condiţiile acordării asistenţei medicale în cadrul sistemului asigurărilor sociale de sănătate şi a normelor sale de aplicare."


	__
	Nemodificat 
	

	7
	Pct.3, art.12 alin.(1) şi (2)

3. Articolul 12 va avea următorul cuprins: 

"Art.12. - (1) Persoana care are în îngrijire, supraveghere şi întreţinere un copil cu handicap beneficiază, după caz, de următoarele drepturi:

a) concediu şi indemnizaţie pentru creşterea copilului cu handicap sau, după caz, stimulent lunar, până la împlinirea de către acesta a vârstei de 3 ani, în condiţiile de acordare prevăzute de Ordonanţa de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007, cu modificările şi completările ulterioare;

b) concediu şi o indemnizaţie pentru creşterea copilului cu handicap în cuantum de 450 lei, pentru copilul cu handicap cu vârsta cuprinsă între 3 şi 7 ani;

c) program de lucru redus la 4 ore pentru părintele care are în îngrijire copilul cu handicap grav sau accentuat, până la împlinirea de către acesta a vârstei de 18 ani, la solicitarea părintelui;

d) concedii medicale, acordate în condiţiile legii, pentru îngrijirea copilului cu handicap care necesită internare, tratament ambulatoriu sau la domiciliu pentru afecţiuni intercurente, precum şi pentru recuperare/reabilitare, până la împlinirea de către copil a vârstei de 18 ani;

e) indemnizaţie lunară pentru creşterea copilului cu handicap, în cuantum de 450 lei, acordată persoanei cu handicap care nu realizează alte venituri în afara celor prevăzute la art. 57 alin. (4) lit. a), până la împlinirea de către copil a vârstei de 3 ani;
f) indemnizaţie lunară pentru creşterea copilului cu handicap, în cuantum de 300 lei, acordată persoanei cu handicap care nu realizează alte venituri în afara celor prevăzute la art. 57 alin. (4) lit. a), pentru copilul cu vârsta cuprinsă între 3 şi 7 ani;

g) indemnizaţie lunară pentru creşterea copilului cu handicap, în cuantum de 300 lei, acordată persoanei care nu îndeplineşte condiţiile prevăzute de Ordonanţa de urgenţă a Guvernului nr. 148/2005, aprobată cu modificări şi completări prin Legea nr. 7/2007, cu modificările şi completările ulterioare, până la împlinirea de către copil a vârstei de 3 ani, iar pentru copilul cu vârsta cuprinsă între 3 şi 7 ani un ajutor lunar în cuantum de 150 lei;

h) alocaţie lunară de plasament, acordată în condiţiile legii, în cuantum majorat cu 50% .

(2) Persoana cu handicap care are în îngrijire, supraveghere şi întreţinere un copil şi care nu realizează alte venituri în afara celor prevăzute la art. 57 alin. (4) lit. a) beneficiază de indemnizaţie pentru creşterea copilului în cuantum de 450 lei până la împlinirea de către copil a vârstei de 2 ani şi de un ajutor lunar pentru creşterea copilului în cuantum de 150 lei pentru copilul cu vârsta cuprinsă între 2 şi 7 ani.

	
	Alin.(1) – (2) nemodificate
	

	8
	Pct.3, art.12 alin.(3) şi (4)

(3) De drepturile prevăzute la alin.(1) şi (2) beneficiază, la cerere, unul dintre părinţi, persoana căreia i s-a încredinţat copilul în vederea adopţiei sau care are copilul în plasament ori în plasament în regim de urgenţă, cu excepţia asistentului maternal profesionist, precum şi persoana care a fost numită tutore.
(4) De drepturile prevăzute la alin.(1) lit.a) - g) şi la alin.(2) nu pot beneficia persoanele care au în acelaşi timp şi calitatea de asistent personal, pentru acelaşi copil, ori în situaţia în care celălalt părinte este asistent personal pentru acel copil.
	__
	Se propune introducerea în Legea de aprobare a unui text nou, ca pct.1, cu următorul cuprins:

„1. La articolul I punctul 3, alineatele (3) şi (4) ale articolului 12 vor avea următorul cuprins: 

“(3) De drepturile prevăzute la alin.(1) şi (2) beneficiază, la cerere, unul dintre părinţi, persoana căreia i s-a încredinţat copilul în vederea adopţiei, persoana care a adoptat copilul sau care are copilul în plasament ori în plasament în regim de urgenţă, precum şi persoana care a fost numită tutore, cu excepţia asistentului maternal profesionist.
(4) De drepturile prevăzute la alin.(1) lit.a) - g) şi la alin. (2) nu pot beneficia persoanele care au în acelaşi timp şi calitatea de asistent personal pentru acelaşi copil sau primesc indemnizaţia prevăzută la art.41 alin.(3).”
Autor: d-l deputat Andrei Gerea

	Pentru claritatea textului



	9
	__
	__
	Se propune introducerea în Legea de aprobare a unui text nou, ca pct.2, cu următorul cuprins:

“2. La articolul I punctul 3, după alineatul (4) al articolului 12 se introduce un nou alineat, alineatul (41), cu următorul cuprins:

“(41) Pe perioada acordării dreptului prevăzut la alin.(1) lit.b), pentru ceilalţi copii aflaţi în îngrijire spre creştere şi educare, persoana îndreptăţită beneficiază şi de drepturile prevăzute de Ordonanţa de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007.”
Autor: d-l deputat Andrei Gerea
	Pentru respectarea normelor de tehnică legislativă.

Drepturile sunt prevăzute de două legi distincte şi, având în vedere situaţiile pentru care se acordă, acestea  nu trebuie să se excludă una pe cealaltă, ci trebuie cumulate.



	10
	Pct.3, art.12 alin.(5)

(5) Plata drepturilor prevăzute la alin.(1) şi (2) se asigură, după caz, de la bugetul de stat, prin bugetul Ministerului Muncii, Solidarităţii Sociale şi Familiei, sau din bugetul Fondului naţional unic de asigurări sociale de sănătate, potrivit legii.

	__
	Nemodificat 
	

	11
	Pct.3, art.12 alin.(6)

(6) Cuantumul indemnizaţiilor şi ajutoarelor prevăzute la alin.(1) lit.b), e) şi f) şi la alin.(2) se actualizează cu indicele creşterii preţurilor de consum prin hotărâre a Guvernului."


	__
	Se propune introducerea în Legea de aprobare a unui text nou, ca pct.3, cu următorul cuprins:

“3. La articolul I punctul 3, alineatul (6) al articolului 12 va avea următorul cuprins:

“(6) Cuantumul indemnizaţiilor şi ajutoarelor prevăzute la alin.(1) lit.b), e) - g) şi la alin.(2) se actualizează anual cu indicele creşterii preţurilor de consum prin hotărâre a Guvernului.”
Autor: d-l deputat Stelian Duţu

	Pentru corelare cu prevederile alin.(11) al art.57.

	12
	Pct.4, art.121 alin.(1) şi (2)

4. După articolul 12 se introduce un nou articol, articolul 121, cu următorul cuprins:

"Art.121. - (1) Pe perioada în care se beneficiază de indemnizaţia prevăzută la art.12 alin.(1) lit.b), contribuţia individuală de asigurări sociale de sănătate se calculează prin aplicarea cotei prevăzute de lege asupra sumei reprezentând valoarea a de două ori salariul de bază minim brut pe ţară, garantat în plată, şi se suportă de la bugetul de stat.

(2) Asupra dreptului prevăzut la art.12 alin.(1) lit.b) nu se datorează celelalte contribuţii sociale obligatorii stabilite de lege.


	__
	Alin.(1) şi (2) nemodificate
	

	13
	Pct.4, art.121 alin.(3)

(3) Perioada în care o persoană beneficiază de drepturile prevăzute la art.12 alin.(1) lit.b) constituie perioadă asimilată stagiului de cotizare în vederea stabilirii drepturilor de pensii prevăzute de Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare.


	
	Se propune introducerea în Legea de aprobare a unui text nou, ca pct.4, cu următorul cuprins:

„4. La articolul I punctul 4, alineatul (3) al articolului 121 va avea următorul cuprins:

“(3) Perioada în care o persoană beneficiază de drepturile prevăzute la art.12 alin.(1) lit.b) constituie perioadă asimilată stagiului de cotizare în vederea stabilirii drepturilor de pensii prevăzute de Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare, precum şi pentru stabilirea drepturilor prevăzute de Ordonanţa de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007.”
Autor: d-l deputat Andrei Gerea

	Dacă perioada în care o persoană beneficiază de aceste drepturi este considerată stagiu asimilat pentru pensii, se  plăteşte contribuţia de asigurări sociale de sănătate şi este considerată şi vechime în muncă, atunci este necesar să fie luată în considerare ca perioadă asimilată şi pentru stabilirea dreptului de indemnizaţie pentru creşterea copilului prevăzută de O.U.G. nr.148/2005.

	14
	Pct.4, art.121 alin.(4) – (8)

(4) În vederea determinării punctajului anual necesar stabilirii drepturilor de pensie în sistemul public, pentru perioadele asimilate stagiului de cotizare în condiţiile prevăzute la alin.(3) se aplică prevederile art.78 alin.(5) lit.b) din Legea nr.19/2000, cu modificările şi completările ulterioare.

(5) Prevederile alin.(4) se aplică şi persoanelor care beneficiază de perioadele asimilate prevăzute la alin.(3) şi care, în acelaşi timp, se află în situaţiile prevăzute la art.38 alin.(1) din Legea nr.19/2000, cu modificările şi completările ulterioare.

(6) Perioada în care o persoană beneficiază de drepturile prevăzute la art.12 alin.(1) lit.b) constituie perioadă asimilată stagiului de cotizare în vederea stabilirii indemnizaţiilor de asigurări sociale de sănătate prevăzute de Ordonanţa de urgenţă a Guvernului nr.158/2005 privind concediile şi indemnizaţiile de asigurări sociale de sănătate, aprobată cu modificări şi completări prin Legea nr.399/2006, cu modificările ulterioare.

(7) În situaţia prevăzută la alin.(6), la stabilirea cuantumului indemnizaţiilor de asigurări sociale de sănătate se ia în calcul salariul de bază minim brut pe ţară garantat în plată din perioada respectivă.

(8) Perioada concediului prevăzut la art.12 alin.(1) lit.b) constituie vechime în muncă şi în serviciu, care se are în vedere la stabilirea drepturilor ce se acordă în raport cu aceasta."


	__
	Alin.(4) - (8) nemodificate.
	

	15
	__
	__
	Se propune introducerea în Legea de aprobare a unui text nou, ca pct.5, cu următorul cuprins:

„5. La articolul I, după punctul 4 se introduce un punct nou, punctul 41, cu următorul cuprins:

“41. După articolul 121 se introduce un nou articol, articolul 122, cu următorul cuprins:

„Art.122. – (1) Drepturile prevăzute la art.12 alin.(1) lit.b) se acordă persoanelor îndreptăţite aflate în una din următoarele situaţii:

a) au beneficiat de concediu şi indemnizaţie pentru creşterea copilului pentru copilul pentru care se solicită dreptul;

b) au realizat venituri profesionale supuse impozitului pe venit potrivit prevederilor Legii nr.571/2003 privind Codul fiscal, cu modificările şi completările ulterioare, pe o perioadă de 12 luni în ultimul an înainte de solicitarea dreptului. 

(2) Cele 12 luni prevăzute la alin.(1) lit.b) pot fi constituite integral şi din perioade asimilate după cum urmează:

a) şi-au însoţit soţul/soţia trimis/trimisă în misiune permanentă în străinătate;

b) au beneficiat de indemnizaţie de şomaj, stabilită conform legii;

c) au beneficiat de concedii şi indemnizaţii de asigurări sociale de sănătate, potrivit legii;

d) au realizat perioade asimilate stagiului de cotizare în sistemul public de pensii, în condiţiile prevăzute la art.38 alin.(1) din Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare;

e) au realizat perioade de stagiu de cotizare în sistemul public de pensii în condiţiile prevăzute de actele normative cu caracter special care reglementează concedierile colective;

f) au beneficiat de pensii de invaliditate;

g) au beneficiat de concediu fără plată pentru a participa la cursuri de formare şi perfecţionare profesională din iniţiativa angajatorului sau la care acesta şi-a dat acordul, organizate în condiţiile legii;

h) au lucrat cu contract individual de muncă în străinătate, pe baza acordurilor guvernamentale bilaterale încheiate de România cu alte state sau în baza Regulamentului CE 1408/71 privind aplicarea regimurilor de securitate socială lucrătorilor salariaţi, lucrătorilor independenţi şi membrilor familiilor lor care se deplasează în interiorul Comunităţii;
i) se află în perioada de întrerupere temporară a activităţii, din iniţiativa angajatorului, fără încetarea raportului de muncă, pentru motive economice, tehnologice, structurale sau similare, potrivit legii.”

Autor: d-l deputat Andrei Gerea

	Pentru a reglementa condiţiile minime de acordare a concediului şi indemnizaţiei prevăzute la  art.12 alin.(1) lit.b).

	16
	5. Alineatul (3) al articolului 21 va avea următorul cuprins:

"(3) Legitimaţia pentru transportul urban cu mijloace de transport în comun de suprafaţă este valabilă pe întregul teritoriu al ţării, fiind recunoscută de toate regiile de transport local, şi este eliberată de direcţiile generale de asistenţă socială şi protecţia copilului, costurile fiind suportate din bugetele judeţelor, respectiv ale sectoarelor municipiului Bucureşti."


	__
	Nemodificat 
	

	17
	6. Alineatele (1), (3), (5) şi (8) ale articolului 22 vor avea următorul cuprins:

"Art.22. - (1) Persoanele cu handicap grav beneficiază de gratuitatea transportului interurban, la alegere, cu orice tip de tren, în limita costului unui bilet la tren accelerat clasa a II-a, cu autobuzele sau cu navele pentru transport fluvial, pentru 12 călătorii dus-întors pe an calendaristic.

(3) Persoanele cu handicap accentuat beneficiază de gratuitatea transportului interurban, la alegere, cu orice tip de tren, în limita costului unui bilet la tren accelerat clasa a II-a, cu autobuzele sau cu navele pentru transport fluvial, pentru 6 călătorii dus-întors pe an calendaristic.

(5) Persoanele cu afecţiuni renale care necesită hemodializă în alte localităţi decât cele de domiciliu beneficiază de gratuitatea transportului interurban, la alegere, cu orice tip de tren, în limita costului unui bilet la tren accelerat clasa a II-a, cu autobuzele sau cu navele pentru transport fluvial şi peste numărul de călătorii prevăzut, în funcţie de recomandarea centrului de dializă.

(8) Modalitatea de acordare a drepturilor prevăzute la alin.(1) - (6) se stabileşte prin hotărâre a Guvernului."


	__
	Nemodificat 
	

	18
	(din Legea nr.448/2006)

Art.24, lit.a)

Art.24. – Persoanele cu handicap grav sau accentuat beneficiază de următoarele facilităţi fiscale:
a) scutire de impozit pe veniturile din salarii;

............................................................
	__
	Se propune introducerea în Legea de aprobare a unui text nou, ca pct.6, cu următorul cuprins:

„6. La articolul I, după punctul 6 se introduce un punct nou, punctul 61, cu următorul cuprins:
“61. La articolul 24, litera a) va avea următorul cuprins:

“a) scutire de impozit pe veniturile din salarii şi indemnizaţii de natură salarială;”
Autori: d-nii deputaţi Kerekes Karoly şi Kovacs Attila

	Pentru eliminarea diferenţelor existente în acordarea de facilităţi persoanelor cu handicap, întrucât veniturile acestora pot fi constituite şi din indemnizaţii, nu numai din salarii, ca urmare nu ar fi corect şi echitabil ca scutirea de la plata impozitului să fie numai asupra veniturilor realizate din salarii.



	19
	7. După alineatul (3) al articolului 38 se introduce un nou alineat, alineatul (4), cu următorul cuprins:

"(4) Contractul individual de muncă al asistentului personal încetează de drept în cazul decesului persoanei cu handicap grav."


	__
	Nemodificat 

	(din Legea nr.448/2006)
Art.41, alin.(2)

(2) Persoanele cu handicap grav care au şi calitatea de pensionari de invaliditate gradul I, pot opta între indemnizaţia pentru însoţitor prevăzută la art.61 din Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, sau pentru asistent personal. Dreptul de opţiune se menţine şi în cazul trecerii pensionarilor de invaliditate la pensia pentru limită de vârstă.
	__
	Se propune introducerea în Legea de aprobare a unui text nou, ca pct.7, cu următorul cuprins:

„7. La articolul I, după punctul 7 se introduce un punct nou, punctul 71, cu următorul cuprins:

“71. La articolul 41, după alineatul (2) se introduce un nou alineat, alineatul (21), cu următorul cuprins:

“(21) Invalizii de război care au şi calitatea de persoane cu handicap grav şi sunt pensionari de invaliditate gradul I beneficiază atât de dreptul prevăzut la alin.(2) cât şi de dreptul prevăzut la art.3 din Legea nr.49/1999  privind pensiile I.O.V.R., cu modificările şi completările ulterioare.” 

Autori: d-nii deputaţi Daniel Buda,  Augustin Zegrean şi Gheorghe Barbu

	Drepturile sunt prevăzute de două legi distincte şi, având în vedere situaţiile pentru care se acordă, acestea  nu trebuie să se excludă una pe cealaltă, ci trebuie cumulate.

	8. La articolul 42 alineatul (4), litera c) va avea următorul cuprins:

"c) persoanele cu handicap grav care sunt reţinute, arestate sau condamnate definitiv la o pedeapsă privativă de libertate, pe perioada reţinerii, arestării ori a detenţiei."


	__
	Nemodificat 

	9. Alineatul (5) al articolului 50 va avea următorul cuprins:

"(5) Centrele publice pentru persoane cu handicap se înfiinţează şi funcţionează ca structuri fără personalitate juridică, în subordinea consiliilor judeţene, respectiv a consiliilor locale ale sectoarelor municipiului Bucureşti, în structura direcţiilor generale de asistenţă socială şi protecţia copilului, cu avizul şi sub îndrumarea metodologică a Autorităţii Naţionale pentru Persoanele cu Handicap."


	
	Se propune introducerea în Legea de aprobare a unui text nou, ca pct.8, cu următorul cuprins:

„8. La articolul I punctul 9, alineatul (5) al articolului 50 va avea următorul cuprins:

“(5) Centrele publice pentru persoane cu handicap se înfiinţează şi funcţionează ca structuri cu sau fără personalitate juridică, în subordinea consiliilor judeţene, respectiv a consiliilor locale ale sectoarelor municipiului Bucureşti, în structura direcţiilor generale de asistenţă socială şi protecţia copilului, cu avizul şi sub îndrumarea metodologică a Autorităţii Naţionale pentru Persoanele cu Handicap.”
Autori: d-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Kerekes Karoly, Cezar Preda, Ioan Ghişe, Lia Ardelean, Ioan Rus, Gheorghe Firczak

	Pentru a se asigura, în fapt, alocaţia financiară centrelor existente, deoarece Consiliile judeţene nu asigură prioritate centrelor pentru persoane cu handicap.

	23
	10. După alineatul (5) al articolului 50 se introduce un nou alineat, alineatul (6), cu următorul cuprins:

"(6) Centrele private pentru persoanele cu handicap se înfiinţează şi funcţionează ca structuri cu personalitate juridică, cu avizul şi sub îndrumarea metodologică a Autorităţii Naţionale pentru Persoanele cu Handicap."


	__
	Nemodificat
	

	24
	11. Alineatul (2) al articolului 53 va avea următorul cuprins:

"(2) Finanţarea centrelor publice se face din bugetele proprii ale judeţelor, respectiv ale sectoarelor municipiului Bucureşti, pe teritoriul cărora funcţionează acestea."


	__
	Nemodificat 

	12. Alineatul (2) al articolului 55 va avea următorul cuprins:

"(2) Sumele necesare acordării drepturilor prevăzute la alin. (1) se asigură din bugetele proprii ale judeţelor, respectiv ale sectoarelor municipiului Bucureşti, pe a căror rază teritorială funcţionează centrul."


	__
	Nemodificat 
	

	26
	13. La articolul 57 alineatul (6), litera b) va avea următorul cuprins:

"b) persoanele cu handicap care sunt reţinute, arestate sau condamnate definitiv la o pedeapsă privativă de libertate, pe perioada reţinerii, arestării ori a detenţiei;".


	__
	Nemodificat 

	14. După alineatul (10) al articolului 57 se introduc două noi alineate, alineatele (101) şi (102), cu următorul cuprins:

"(101) Plata drepturilor prevăzute la alin. (1) - (5) se realizează prin direcţiile generale de asistenţă socială şi protecţia copilului judeţene, respectiv locale ale sectoarelor municipiului Bucureşti.

(102) Bugetul personal complementar prevăzut la alin. (4) lit. b) nu este luat în calcul la stabilirea altor drepturi şi obligaţii."


	__
	Nemodificat 

	(din Legea nr.448/2006)
Art.57, alin.(11)
(11) Cuantumul drepturilor se actualizează cu indicele creşterii preţurilor de consum, prin hotărâre a Guvernului.


	__
	Se propune introducerea în Legea de aprobare a unui text nou, ca pct.9, cu următorul cuprins:

„9. La articolul I, după punctul 14 se introduce un punct nou, punctul 141, cu următorul cuprins:
“141. La articolul 57, alineatul (11) va avea următorul cuprins:

“(11) Cuantumul drepturilor se actualizează anual cu indicele creşterii preţurilor de consum, prin hotărâre a Guvernului.”
Autori: d-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak

	Indemnizaţiile pentru persoanele cu handicap s-au calculat la nivelul anului 2005 când s-a lucrat proiectul de lege, în anul 2006 fiind la Guvern şi Parlament, intrând în vigoare la 1 ianuarie 2007 în baza Legii nr.448/2006.

	15. După alineatul (11) al articolului 57 se introduce un nou alineat, alineatul (12), cu următorul cuprins:

"(12) Drepturile restante aferente deciziilor emise şi neplătite în anul 2006 pentru persoanele cu handicap vizual, stabilite în baza Ordonanţei de urgenţă a Guvernului nr. 102/1999 privind protecţia specială şi încadrarea în muncă a persoanelor cu handicap, aprobată cu modificări şi completări prin Legea nr. 519/2002, cu modificările şi completările ulterioare, se asigură şi se plătesc de către Ministerul Muncii, Solidarităţii Sociale şi Familiei prin direcţiile de muncă, solidaritate socială şi familie judeţene, respectiv a municipiului Bucureşti."


	__
	Nemodificat 

	

	30
	(din Legea nr.448/2006)

Art.84, alin.(5) 
(5) Criteriile medico-psihosociale pe baza cărora se stabileşte încadrarea în grad de handicap sunt aprobate prin Ordin comun al Ministrului sănătăţii publice şi al Ministrului muncii, solidarităţii sociale şi familiei.


	__
	Se propune introducerea în Legea de aprobare a unui text nou, ca pct.10, cu următorul cuprins:

„10. La articolul I, după punctul 15 se introduce un punct nou, punctul 151, cu următorul cuprins:
“151. La articolul 84, alineatul (5) va avea următorul cuprins:

(5) Criteriile medico-psihosociale pe baza cărora se stabileşte încadrarea în grad de handicap sunt aprobate prin Ordin comun al ministrului sănătăţii publice şi al ministrului muncii, familiei şi egalităţii de şanse la propunerea Autorităţii Naţionale pentru Persoanele cu Handicap în termen de 30 de zile de la intrarea în vigoare a prezentei legi.”
Autori: d-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak

	De la intrarea în vigoare a Legii nr. 448/2006 a trecut jumătate de an, timp în care criteriile, deşi au fost lucrate pe un proiect guvernamental de 50 de mii de euro, nu sunt înaintate de ANPH pentru adoptare, acestea fiind de strictă necesitate raportat la legea nouă care se aplică.

	Art.II, alin.(1)

Art.II. - (1) Drepturile prevăzute la art.12 alin.(1) lit.a), b), e), f) şi g) şi la alin.(2) din Legea nr.448/2006, cu modificările şi completările aduse prin prezenta ordonanţă de urgenţă, se acordă, potrivit legii, dacă cererea de acordare a acestora, însoţită de documentele doveditoare, se depune de către persoana îndreptăţită în termen de maximum 60 de zile de la această dată, indiferent de anul naşterii copilului, dacă acesta nu a împlinit încă vârsta de 2, 3 şi, respectiv, 7 ani, după caz.


	__
	Se propune introducerea în Legea de aprobare a unui text nou, ca pct.11, cu următorul cuprins:

„11. La articolul II, alineatul (1) va avea următorul cuprins:
“Art.II. - (1) Drepturile prevăzute la art.12 alin.(1) lit. a), b), e), f) şi g) şi la alin. (2) din Legea nr. 448/2006, cu modificările şi completările aduse prin prezenta ordonanţă de urgenţă, se acordă, potrivit legii, dacă cererea de acordare a acestora, însoţită de documentele doveditoare, se depune de către persoana îndreptăţită în termen de maximum 180 de zile de la intrarea în vigoare a legii, indiferent de anul naşterii copilului, dacă acesta nu a împlinit încă vârsta de 2, 3 şi respectiv 7 ani, după caz.”
Autor: d-l deputat Andrei Gerea

	A fost necesară majorarea termenului de depunere a cererii datorită faptului că între adoptarea OUG nr.14/2007 şi aprobarea instrucţiunilor de aplicare a acestui act normativ există un decalaj de aproximativ 60 de zile. Totodată, prin Legea de aprobare a OUG nr.14/2007 trebuie reglementate unele aspecte care ţin de condiţiile de eligibilitate pentru a se beneficia de dreptul prevăzut la art.12 alin.(1) lit.b), ceea ce a condus la imposibilitatea acordării, până în prezent, a acestor drepturi pentru unele persoane îndreptăţite să le primească.

	Art.II, alin.(2)

(2) Procedura de acordare a drepturilor prevăzute la art.12 alin.(1) lit.b), e) - g) şi la alin.(2) din Legea nr. 448/2006, cu modificările şi completările aduse prin prezenta ordonanţă de urgenţă, se stabileşte prin ordin al ministrului muncii, solidarităţii sociale şi familiei, în termen de 30 de zile de la intrarea în vigoare a prezentei ordonanţe de urgenţă.


	__
	Nemodificat 

	__
	__
	Se propune introducerea în Legea de aprobare a unui text nou, ca pct.12, cu următorul cuprins:

„12. La articolul II, după alineatul (2) se introduce un nou alineat, alineatul (3), cu următorul cuprins:

“(3) Pentru asigurarea în anul 2007 a fondurilor necesare aplicării art.12 alin.(1) lit. a), b), e), f) şi g) şi alin.(2) din Legea nr.448/2006, se autorizează Ministerul Economiei şi Finanţelor ca, la propunerea Ministerului Muncii, Familiei şi Egalităţii de Şanse, să introducă modificările ce decurg din aplicarea prevederilor acestei legi în structura bugetului de stat şi a bugetului Ministerului Muncii, Familiei şi Egalităţii de Şanse pe anul 2007.”
Autor: d-l deputat Andrei Gerea

	Pentru clarificarea capitolelor de cheltuieli, deoarece nici Legea nr.448/2006 şi nici O.U.G. nr.14/2007 nu stabilesc capitolul bugetar din care se efectuează plata drepturilor prevăzute de art.12.

	Art.III. - Legea nr.448/2006 privind protecţia şi promovarea drepturilor persoanelor cu handicap, publicată în Monitorul Oficial al României, Partea I, nr. 1.006 din 18 decembrie 2006, cu modificările şi completările aduse prin prezenta ordonanţă de urgenţă, se va republica, după aprobarea prin lege a prezentei ordonanţe de urgenţă, dându-se textelor o nouă numerotare.


	__
	Nemodificat 
	


II. Amendamente respinse

În cursul dezbaterii, Comisiile au respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională


	0
	1
	2
	3
	4

	1
	Art.6. – Persoanele cu handicap beneficiază de drepturi la:
...................................................................
	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun introducerea, după litera i) a articolului 6, o literă nouă, litera j), cu următorul cuprins: 
“j) pensionare anticipată pentru persoana cu handicap pentru limită de vârstă indiferent de vârstă, pentru nevăzători dacă au realizat cel puţin 1/3 din stagiul complet de cotizare, prevăzut de lege, pentru pesoana cu handicap grav dacă au realizat cel puţin 1/3 din stagiul complet de cotizare, pentru persoana cu handicap accentuat dacă au realizat cel puţin 2/3 din stagiul complet de cotizare şi pentru persoana cu handicap mediu dacă au realizat stagiul complet de cotizare prevăzut de lege ”.


	a) Argumente pentru susţinere

Se preia textul din O.U.G. nr.102/1999. În prezent prin intrarea  în faliment a fabricilor şi uzinelor mari, exemplu Tractorul Braşov, foarte multe persoane cu handicap, deşi au vechimea în muncă cerută de art.47 din Legea nr.19/2000 nu îndeplinesc condiţia de vârstă, aceştia nemaigăsindu-şi loc de muncă la altă instituţie deoarece angajatorii nu îi primesc pe motivul clasic că sunt persoane cu handicap, la care se coroborează şi vârsta “trecuţi de 45 de ani”.
b) Argumente pentru respingere
Prin introducerea acestei litere se crează discriminare între categoriile de persoane cu handicap, având în vedere că pensionarea este reglementată de Legea nr.19/2000 privind sistemul naţional de pensii şi alte drepturi de asigurări sociale de stat.

Propunerea nu poate fi susţinută, deoarece aceste reglementări se regăsesc în prevederile art.47 din  Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare.

	Camera Deputaţilor

	2
	Art.12, alin.(1) lit.h)

Art.12. - (1) Persoana care are în îngrijire, supraveghere şi întreţinere un copil cu handicap beneficiază, după caz, de următoarele drepturi:

:::::………………………………………

h) alocaţie lunară de plasament, acordată în condiţiile legii, în cuantum majorat cu 50%.

	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun reformularea lit.h) după cum urmează:

“h) alocaţie lunară de plasament, acordată în condiţiile legii, în cuantum majorat cu 100%.”

	a) Argumente pentru susţinere

Pentru protecţia specială a copilului cu handicap este necesară o sumă specială pentru a se asigura îngrijirea şi  recuperarea acestuia
b) Argumente pentru respingere
Se are în vedere multitudinea de drepturi şi facilităţi ce se acordă persoanei care acordă protecţie prin plasament familial. De asemenea, nu este un drept nou.


	Camera Deputaţilor

	3
	Art.12, alin.(4)

(4) De drepturile prevăzute la alin.(1) lit. a) - g) şi la alin.(2) nu pot beneficia persoanele care au în acelaşi timp şi calitatea de asistent personal, pentru acelaşi copil, ori în situaţia în care celălalt părinte este asistent personal pentru acel copil.
	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun eliminarea textului.


	a) Argumente pentru susţinere

În drept şi fapt drepturile acordate la alin.(1) - (3) nu se mai aplică, ceea ce deja a creat nemulţumiri în rândul persoanelor în cauză, la direcţiile teritoriale de muncă fiind foarte multe reclamaţii.

b) Argumente pentru respingere
Întrucât s-a considerat că aceste persoane beneficiază de plata serviciilor prestate în favoarea persoanei cu handicap, fie sub forma salariului, fie a indemnizaţiei prevăzute la art.41 alin.(3).

	Camera Deputaţilor

	4
	Art.22, alin.(1) şi (3)

Art.22 - (1) Persoanele cu handicap grav beneficiază de gratuitatea transportului interurban, la alegere, cu orice tip de tren, în limita costului unui bilet la tren accelerat clasa a II-a, cu autobuzele sau cu navele pentru transport fluvial, pentru 12 călătorii dus-întors pe an calendaristic.

...................................................................

(3) Persoanele cu handicap accentuat beneficiază de gratuitatea transportului interurban, la alegere, cu orice tip de tren, în limita costului unui bilet la tren accelerat clasa a II-a, cu autobuzele sau cu navele pentru transport fluvial, pentru 6 călătorii dus-întors pe an calendaristic.


	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun reformularea alin.(1) după cum urmează şi eliminarea alin.(3):
„Art.22. - (1) Persoanele cu handicap grav şi accentuat beneficiază de gratuitatea transportului interurban, la alegere, cu orice tip de tren, în limita costului unui bilet de tren accelerat clasa a II-a, cu autobuzele sau cu navele pentru transport fluvial, pentru 12, respectiv 6 călătorii dus-întors pe  an calendaristic”.
	a) Argumente pentru susţinere

A fost concentrat textul alineatelor (1) şi (3) din considerente de claritate.

b) Argumente pentru respingere
Sintagma ,,persoanele cu handicap grav şi accentuat” poate da naştere la interpretări. Nu există persoane încadrate în gradul de handicap grav şi accentuat în acelaşi timp. Gradele de handicap sunt distincte.
	Camera Deputaţilor

	5
	__
	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun introducerea la art.22 a unui alineat nou, alin.(9), cu următorul cuprins:

„(9) Biletele de transport interurban acordate prin art.22 alin.(1) nefolosite pe parcursul anului, vor fi înapoiate D.G.A.S.P.C, a judeţului de domiciliu sau a sectoarelor Municipiului Bucureşti, beneficiarii urmând să-şi primească contravaloarea a 12, respectiv 6 călătorii interurbane dus-întors pe o distanţă de 300 km/călătorie cu tren accelerat clasa a II-a”.


	a) Argumente pentru susţinere

Lipsa accesibilităţilor C.F.R şi auto fac ca numai o parte din beneficiari să folosească biletele interurbane, C.F.R., auto, etc. Pentru foarte multe persoane cu handicap deplasările la centre de recuperare, sanatorii, etc, transportul îl efectuează familia cu autoturismul propriu, al unui terţ. În interesul tratamentului media deplasărilor, 12 respectiv 6 călătorii, nu depăşeşte 300 km dus-întors.

b) Argumente pentru respingere
Propunerea nu se referă la textul O.U.G. nr.14/2007. 

	Camera Deputaţilor

	6
	__
	D-l deputat Laurenţiu Mironescu propune introducerea, după articolul 34, a unui articol nou, art.341, cu următorul cuprins:
„Art.341. – Adulţii seropozitivi HIV-SIDA a căror boală a fost documentată şi despistată în copilărie ori adolescenţă beneficiază de asistent personal pe baza recomandărilor unui medic psihiatru şi a unui medic de boli infecţioase.”


	a) Argumente pentru susţinere:

Drepturile individului infectat cu HIV se diminuează după împlinirea vârstei majoratului. Dat fiind faptul că starea de sănătate rămâne neschimbată, este nevoie în continuare de asistent personal. Handicapul generat de infecţia HIV este asociat şi cu alte dizabilităţi, precum şi cu lipsa unor abilităţi sociale şi cu existenţa unor carenţe emoţionale, motiv pentru care copiii infectaţi cu HIV, deveniţi majori, nu pot duce o viaţă independentă şi în mod real au nevoie de asistenţă permanentă.
b) Argumente pentru respingere
Dreptul la asistent personal se acordă în urma evaluării, indiferent de tipul handicapului. Evaluarea socio-psiho-medicală prevăzută la art.34 include toate tipurile de evaluare necesare încadrării în grad de handicap şi stabilirii necesităţii acordării asistentului personal.

Gradul de handicap se stabileşte în funcţie de nivelul disfuncţiei existente şi nu este determinat de tipul afecţiunii care a condus la apariţia acesteia.


	Camera Deputaţilor

	7
	(din Legea nr.448/2006)

Art.36. - (1) Pe perioada îngrijirii şi protecţiei persoanei cu handicap grav, pe baza contractului individual de muncă, asistentul personal are următoarele drepturi:
...................................................................
	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun introducerea, după litera e) a alin.(1) al art.36 a unei litere noi, litera f), cu următorul cuprins:
“f) un spor de 15%  calculat la salariul de bază, pentru suprasolicitare neuropsihică şi condiţii de muncă deosebite în care îşi desfăşoară activitatea”. 


	a) Argumente pentru susţinere

Indemnizaţia de asistent personal acordată prin O.G. nr.10/2007 se acordă în ţară diferenţiat pe motiv de lipsă de bani, şi aşa fiind insuficientă pentru asistentul personal care efectuează nu 8 ore pe zi pentru îngrijirea persoanei cu handicap grav, aceasta necesitând supraveghere 24 de ore din 24.

b) Argumente pentru respingere
Propunerea nu se referă la textul O.U.G. nr.14/2007.

Mai mult, există legislaţie privind salarizarea personalului din sistemul bugetar care prevede şi posibilitatea acordării anumitor sporuri.

	Camera Deputaţilor

	8
	Art.38, alin.(3)

(3) Modalităţile şi condiţiile de încheiere, modificare şi încetare a contractului individual de muncă al asistentului personal se completează cu prevederile Legii nr. 53/2003 – Codul muncii, cu modificările şi completările ulterioare.


	D-l deputat Cornel Ştefan Bardan propune introducerea, după alin.(3) al art.38, a unui alineat nou, alin.(31), cu următorul cuprins:

“(31) Modalităţile şi condiţiile de încetare a contractului individual de muncă al asistentului personal sunt cele prevăzute de Legea nr. 53/2003 – Codul muncii, cu modificările şi completările ulterioare, care se aplică în mod corespunzător, adaptate la specificul contractului individual de muncă al asistentului personal.” 

	a) Argumente pentru susţinere
Pentru o formulare mai acoperitoare.
b) Argumente pentru respingere
Contractul individual de muncă al acestor persoane nu prezintă un specific aparte. Având în vedere aceste aspecte, considerăm alin.(3) al art.38 din lege corect formulat.

	Art.38, alin.(4)

(4) Contractul individual de muncă al asistentului personal încetează de drept în cazul decesului persoanei cu handicap grav."

	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun reformularea textului după cum urmează:

“(4) Contractul individual de muncă al asistentului personal încetează de drept în cazul decesului persoanei cu handicap grav şi după 30 de zile de la data schimbării gradului de handicap, de la grav la accentuat.”


	a) Argumente pentru susţinere

Atunci când se schimbă gradul de handicap din grav în accentuat, angajatorul desface imediat contractul de muncă al asistentului personal.

Există posibilitatea legală să conteşti în 30 de zile  hotărârea comisiei şi să se revină prin contestaţie la „grav” cu asistent personal, situaţia iniţială. Se reia procesul de angajare, dosar medical, anchetă socială etc. timp în care se pierd drepturile iniţiale timp de 1-2 luni.

b) Argumente pentru respingere
Persoana cu handicap grav are dreptul la asistent personal pe perioada valabilităţii certificatului.

	__
	D-l deputat Cornel Ştefan Bardan propune introducerea, după alin.(4) al art.36, a unui nou alineat, alin.(5), cu următorul cuprins:
„(5) Prin motive neimputabile în sensul art.17 alin.(1) din Legea nr.76/2000 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, se înţelege şi încetarea contractului individual de muncă al asistentului personal în condiţiile alin.(4).”


	a) Argumente pentru susţinere

Prevederile legale privind încetarea contractelor individuale de muncă ale asistenţilor personali în situaţia decesului persoanei cu handicap nu dau dreptul acestora să beneficieze de indemnizaţie de şomaj în condiţiile legii, deşi au fost asigurate obligatoriu, prin efectul legii, în cadrul sistemului asigurărilor pentru şomaj, în baza contractului individual de muncă încheiat cu autorităţile administraţiei publice locale, iar încetarea contractului individual de muncă se realizează din motive neimputabile acestuia.

b) Argumente pentru respingere
Contractul individual de muncă al acestor persoane nu prezintă un specific aparte. Având în vedere aceste aspecte, considerăm că alin.(3) al art.38 din lege este corect formulat şi acoperă şi această situaţie.

	Art.77, alin.(3) lit.a)

(3) Autorităţile şi instituţiile publice sau private, care nu angajează persoane cu handicap în condiţiile prevăzute la alin.(2) pot opta pentru îndeplinirea uneia dintre următoarele obligaţii: 

a) să plătească lunar către bugetul de stat o sumă reprezentând 50% din salariul de bază minim brut pe ţară înmulţitcu numărul de locuri de muncă în care nu au angajat persoane cu handicap.


	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun reformularea textului după cum urmează:

“a) să plătească lunar către bugetul de stat o sumă reprezentând 100% din salariul de bază minim brut pe ţară înmulţit cu numărul de locuri de muncă în care nu au angajat persoane cu handicap”.


	a) Argumente pentru susţinere

Pentru “stimularea” angajatorului în sensul de a angaja efectiv persoana cu handicap trebuie o sancţiune adecvată altfel realitate demonstrează lipsa de interes a angajatorului vizavi de persoana cu handicap.

b) Argumente pentru respingere
Propunerea nu se referă la textul O.U.G. nr.14/2007
S-ar crea discriminare intre instituţiile care deja au plătit 50% din salariul de bază minim brut pe ţară.

	Art.77, alin.(3) lit.b)

b) să achiziţioneze produse sau servicii de la unităţi protejate, autorizate, pe bază de parteneriat, în sumă echivalentă cu suma datorată la bugetul de stat în condiţiile prevăzute la lit.a)


	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun reformularea textului după cum urmează:

“b) să achiziţioneze, cu atribuire directă, produse sau servicii de la unităţi protejate, autorizate, pe bază de parteneriat, în sumă echivalentă cu suma datorată la bugetul de stat în condiţiile prevăzute la lit.a);”
	a) Argumente pentru susţinere

Legea achiziţiilor publice obligă toate insituţiile publice şi private să procedeze la licitaţie. În speţă, fiind vorba de cantităţi şi sume mici pentru achiziţionarea reală, se impune completarea textului cu sintagma “cu atribuire directă”.

b) Argumente pentru respingere
S-a considerat că nu este necesară circumstanţierea modului de achiziţionare a acestor produse sau servicii.

	Art.77, alin.(5)

(5) Monitorizarea şi controlul respectării prevederilor alin.(2) şi (3) se fac de către Inspecţia Muncii.


	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun reformularea textului după cum urmează:

 “(5) Monitorizarea şi controlul respectării prevederilor alin.(2) şi (3) se fac de către Inspecţia Muncii şi AJOFM judeţene şi al Municipiului Bucureşti.”

	a) Argumente pentru susţinere

AJOFM-urile au programe, proiecte, linii de finanţare pentru încadrarea în muncă a persoanelor cu handicap şi pot sesiza ITM-urile de nerespectarea prevederilor legale în speţă. Inspecţiile sociale încă nu funcţionează.

b) Argumente pentru respingere
Propunerea nu se referă la textul O.U.G. nr.14/2007.

	Art.87. - În vederea exercitării atribuţiilor ce revin comisiei de evaluare, se înfiinţează serviciul de evaluare complexă a persoanelor adulte cu handicap, în cadrul Direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti.
	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun eliminarea textului.


	a) Argumente pentru susţinere

Prin crearea noului serviciu se măreşte birocraţia, persoana cu handicap trebuind să obţină trei documente, respectiv de la Serviciul de evaluare care hotărăşte încadrarea în gradul de handicap, de la Comisia de evaluare care nu va vedea pacientul şi de la Direcţia generală de asistenţă socială pentru obţinerea drepturilor.

b) Argumente pentru respingere
Evaluarea complexă este solicitată la nivelul U.E. prin Regulamentul R92-6 şi prin Convenţia Internaţională cu privire la drepturile persoanelor cu handicap.

Evaluarea complexă actuală este  limitativă şi nu priveşte evaluarea capacităţii de muncă a persoanelor cu handicap, de aici rezultând numărul mic de persoane cu handicap angajate în muncă. 

Prin înfiinţarea serviciului de evaluare complexă se realizează armonizarea sistemului de protecţie al copilului cu cel al adultului.

Se face diferenţa dintre factorul decizional care este comisia de evaluare şi între profesioniştii care realizează evaluarea.

	Art.97. - Asociaţia nevăzătorilor din România, Asociaţia invalizilor de război nevăzători din România, Asociaţia naţională a surzilor din România, Liga naţională a organizaţiilor cu personal handicapat din Cooperaţia meşteşugărească, Consiliul naţional al dizabilităţilor din România pot primi în condiţiile legii, subvenţii de la bugetul de stat prin bugetul Autorităţii naţioanle pentru persoanele cu handicap, exclusiv în completarea veniturilor proprii.


	D-nele deputat Minodora Cliveti, Doina Dreţcanu şi d-nii deputaţi Marian Sârbu, Dan Mocănescu, Cezar Preda, Ioan Ghişe, Lia Ardelean, Ioan Rus, Gheorghe Firczak propun reformularea textului după cum urmează:

 “Art.97. - Asociaţia nevăzătorilor din România, Asociaţia invalizilor de război nevăzători din România, Asociaţia naţională a surzilor din România, Liga naţională a organizaţiilor cu personal handicapat din Cooperaţia meşteşugărească, Consiliul naţional al dizabilităţilor din România, şi orice altă organizaţie neguvernamentală cu domeniul de activitate persoana cu handicap raportat la activitate deosebită pot primi în condiţiile legii, subvenţii de la bugetul de stat prin bugetul Autorităţii naţionale pentru persoanele cu handicap, exclusiv în completarea veniturilor proprii”.


	a) Argumente pentru susţinere

Din Consiliul naţional al dizabilităţii din România fac parte toate ONG-rile enunţate în textul legii, deci subvenţia se acordă de două ori aceloraşi ONG-uri creând discriminare faţă de celelate ONG-uri cu activitate deosebită în domeniu şi cu rezultate reale.
b) Argumente pentru respingere
Sistemul de acordare de subvenţii nu este folosit în ţările UE. Organizaţiile menţionate şi-au câştigat acest drept prin Legea nr.53/1992 şi prin O.U.G. nr.102/1999.

Comisiile propun aprobarea proiectului în forma propusă în raport, cu unanimitate de voturi. 
PREŞEDINTE, 




PREŞEDINTE,
Gheorghe Barbu




Prof.univ.dr. Mircea Ifrim

Întocmit, 

Consilier Elena MESAROŞ

